stanford-oval/wikipedia huggingface dataset:
Alan Ball

| 0 | 1 | 2 |
| --- | --- | --- |

Henkilötiedot
Koko nimi: Alan James Ball
Syntymäaika: 12. toukokuuta 1945
Syntymäpaikka: Farnworth, Bolton, Lancashire, Englanti
Kuolinaika: 24. huhtikuuta 2007
Junioriseurat
1960–1961 1961–1962: Bolton Wanderers Blackpool
Seurat
| Vuodet | Seura | O (M) |
| 1962–1966 1966–1971 1971–1976 1976–1978 1978 1979 1980–1981 1981–1982 1982–1983 1983–1984 | Blackpool Everton Arsenal Southampton Philadelphia Fury Vancouver Whitecaps Blackpool Southampton Bulova Bristol Rovers | 116 (41) 208 (66) 177 (45) 132 (9)     30 (5) 63 (2)   17 (2) |
Maajoukkue
| 1965–1975 | Englanti | 72 (8) |
Valmennusura
1980–1981 1984–1989 1989–1991 1991–1994 1994–1995 1995–1996 1998–1999: Blackpool Portsmouth Stoke City Exeter City Southampton Manchester City Portsmouth
 Seurajoukkueuran tilastot kattavat vain kansalliset sarjat.
Alan James Ball (12. toukokuuta 1945 Farnworth, Bolton, Lancashire, Englanti – 24. huhtikuuta 2007) oli englantilainen maailmanmestaruuden saavuttanut jalkapalloilija ja valmentaja. Pelaaja-aikanaan hän pelasi keskikentällä.
Vuonna 1962 alkaneella pelaajaurallaan Ball edusti Blackpoolia, Evertonia, Arsenalia, Southamptonia, Philadelphia Furya, Vancouver Whitecapsia, Bulovaa ja Bristol Roversia, jossa lopetti uransa vuonna 1984.
Valmennusurallaan Ball valmensi Blackpoolia, Portsmouthia, Stokea, Exeter Citya, Southamptonia ja Manchester Citya.
Englannin maajoukkueessa Ball teki debyyttinsä 1–1-tasapeliin päättyneessä ottelussa Jugoslaviaa vastaan 9. toukokuuta 1965. Noin vuotta myöhemmin Englannin valmentaja Alf Ramsey valitsi hänet MM-joukkueeseen vuoden 1966 MM-kotikilpailuihin. Ball oli joukkueen nuorin pelaaja, ollen ainoastaan 21-vuotias. Loppuottelussa Länsi-Saksan kaatanut Englanti voitti ensimmäisen ja toistaiseksi ainoan maailmanmestaruutensa maalein 4–2. Hyvän turnauksen pelannut Ball edusti Englantia vielä vuoden 1970 MM-turnauksessa, joka pelattiin Meksikossa. Yhteensä Ball pelasi 72 maaottelua ja teki niissä kahdeksan maalia.
Vuoden 1966 MM-joukkueessa pelanneet Ball, Roger Hunt, George Cohen, Ray Wilson ja Nobby Stiles saivat vuonna 2000 brittiläisen imperiumin ritarikunnan jäsenyyden jalkapalloilun eteen tekemänsä työn vuoksi.
Aiheesta muualla

Ballin profiili Sporting Heroes -sivustolla (englanniksi)
Englannin joukkue – Jalkapallon MM-kilpailut 1966
1 Banks |
2 Cohen |
3 Wilson |
4 Stiles |
5 J. Charlton |
6 Moore |
7 Ball |
8 Greaves |
9 B. Charlton |
10 Hurst |
11 Connelly |
12 Springett |
13 Bonetti |
14 Armfield |
15 Byrne |
16 Peters |
17 Flowers |
18 Hunter |
19 Paine |
20 Callaghan |
21 Hunt |
22 Eastham |
Valmentaja Ramsey
Abdelkader El-Mouaziz

Abdelkader el Mouaziz (s. 1. tammikuuta 1969 Marokko) on marokkolainen kestävyysjuoksija.
Puolimaratonin MM-kilpailuissa 1994 hän sijoittui henkilökohtaisessa kilpailussa 34:nneksi ja sai joukkuekilpailussa pronssia Marokon joukkueessa. Atlantan olympialaisissa 1996 hän oli maratonjuoksussa 44:s, Sydneyn olympialaisissa 2000 seitsemäs ja Edmontonin MM-kilpailuissa 2001 kuudes. Lontoon maratonin hän voitti vuosina 1999 ja 2001 ja New Yorkin maratonin vuonna 2000.
Henkilökohtaiset ennätykset

| Pvm | Aika | Laji | Paikka |
| --- | --- | --- | --- |
| 3 000 m | 8.32,43 | 3.6.2001 | Livorno |
| 5 000 m | 14.17,70 | 2.6.2001 | Livorno |
| puolimaraton | 1.01.06 | 28.3.2004 | Azpeitia |
| 30 km | 1.29.00 | 14.4.2002 | Lontoo |
| Maraton | 2.06.46 | 13.10.2002 | Chicago |
Aivovuoto (täsmennyssivu)

Aivovuoto voi tarkoittaa seuraavia:
aivovuoto, korkeakoulutetun työvoiman maastamuutto
Aivovuoto, helsinkiläinen hip hop -kokoonpano
Aivovuoto, yhtyeen albumi.
Enäjärven koulu

| Enäjärven koulu |
| --- | --- |
 Enäjärven koulu huhtikuussa 2024.
Sijainti:  Koulutie 42, Pori
Koordinaatit:  61°33.12′N, 21°37.93′E
Tyyppi:  alakoulu
Perustettu:  1953
Rehtori:  Leena Äijälä (vt.)
Luokat:  1–6
Oppilaita:  127
Verkkosivut
Enäjärven koulu on Porin Enäjärvellä sijaitseva noin 130 oppilaan alakoulu. Se aloitti toimintansa vuonna 1953. Enäjärven koulupiiri käsittää osan Enäjärvestä ja  Metsämaasta.
Historia

Koulu perustettiin vuonna 1953, kun Pihlavan koulun tilat kävivät liian pieniksi. Koulu on kärsinyt tilanpuutteesta, esimerkiksi Meri-Porin lukio toimi koulun tiloissa vuosina 1971–1983.
Koulurakennus

Koulu on toiminut samassa rakennuksessa koko historiansa ajan.
Aiheesta muualla

Enäjärven koulun kotisivut
Addis Abeban pikaraitiotie

| Addis Abeban pikaraitiotie |
| --- | --- |

Tyyppi:  pikaraitiotie
Sijainti:  Addis Abeba, Etiopia
Avattu:  20. syyskuuta 2015
Pituus:  31,6 km
Asemia:  39
Linjoja:  2
  
St. Urael
Addis Abeban pikaraitiotie (amharaksi የአዲስ አበባ ቀላል ባቡር) on pikaraitiotiejärjestelmä Addis Abebassa, Etiopiassa. Rakennustyöt alkoivat vuonna 2011. Ensimmäinen, pohjois-eteläsuuntainen linja avattiin 20. syyskuuta 2015. Toinen, itä-länsisuuntainen linja avattiin 9. marraskuuta 2015. Asemia on yhteensä 39.
Raitiotien urakoitsijana toimi China Railway Group Limited. Projekti sai rahoitusta Export-Import Bank of China -pankilta. Järjestelmää liikennöi Shenzhen Metro Group.
Käännös suomeksi
Ei itketä lauantaina (albumi)

| Ei itketä lauantaina Anita Hirvonen |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Tuottaja(t): Riku Mattila
 Tyylilaji: iskelmä
 Kesto: 32.00
 Levy-yhtiö: Sonet
Anita Hirvosen muut julkaisut
| Maitolavan prinsessa 1993 | Ei itketä lauantaina 1994 | Kaksi klassikkoa: Sydän rakastaa / Ovi sydämeen 1994 |
Ei itketä lauantaina on Anita Hirvosen studioalbumi.
Kappaleet

Ei itketä lauantaina – 3.03 (säv. C. Bruhn, R. Loose, san. Saukki)
Yksin – 3.25 (säv. Nacke Johansson, san. Vexi Salmi)
Itke vaan jos helpottaa – 2.48 (säv. M. Murray, P. Callander, san. Juha Vainio)
Alusta mä kaiken alkaisin – 2.37 (säv. Barry Maisson, Les Reed, san. Vainio)
Tee mitä vaan – 3.08 (säv. Pace, Pilat & Panzeri, san. Osvald)
Hymyillen – 3.02 (säv. Tony Hazzard, san. Anita Hirvonen)
Rakkaus graniittimme on – 3.19 (säv. Carole Bayer, Tony Wine, san. Liisa Akimof)
Se eikö todista että muutuin – 2.40 (säv. J. Reed, san. Pertsa Reponen)
Mama Loo – 3.20 (säv. S. Levay, san. Osvald)
Olet aina mielessäin – 3.35 (säv. Christopher, James & Thompson, san. Hirvonen)
Muusikot

Anita Hirvonen – laulu
Jarmo Nikku – kitara
Jarmo Hynninen – kitara
Jari Heino – basso
Pasi Rissanen – rummut
Matti Rantatalo – kosketinsoittimet
Aiheesta muualla

Ei itketä lauantaina discogs.com -sivustolla
Amen (Ana Sokličin kappale)

|  Amen |
| --- | --- |

Kappaleen tiedot
Esittäjä(t):  Ana Soklič
Levy-yhtiö:  ZKP RTVSLO
Kesto:  3:04
Tyylilaji:  pop
Julkaistu:  27. helmikuuta 2021
Säveltäjä(t):  Ana Soklič Bojan Simončič Žiga Pirnat
Sanoittaja(t):  Charlie Mason Ana Soklič Žiga Pirnat
Tuottaja(t):  Žiga Pirnat
Euroviisutiedot
Vuosi:  2021
Maa:  Slovenia
Kieli:  englanti
Sijoitus semifinaalissa:  13.
Pisteet semifinaalissa:  44
Video:  videolinkki
Aikajärjestys
 ◄ ”Voda” (2020) 
 ”Disko” (2022) ► 
Amen on slovenialaisen laulajan Ana Sokličin esittämä kappale, jolla hän edusti Sloveniaa vuoden 2021 Eurovision laulukilpailussa, Rotterdamissa.
Kappale kilpaili ensimmäisessä semifinaalissa, jossa se sijoittui kolmanneksitoista ja täten karsiutui finaalista.
Alakylän koulu (Lappeenranta)

Alakylän koulu oli vuosina 1964–2013 toiminut kansakoulu ja peruskoulu Lappeenrannassa Alakylän kaupunginosassa. Koulu oli alaluokkien 1–6 koulu, jossa toimi myös kaupungin musiikkiluokat 3–6 -vuosiluokilla. Lukuvuonna 2010–2011 koulussa oli 268 oppilasta. Koulussa työskenteli n. 20 henkilöä opetus- ja kasvatustehtävissä. Alakylän koulu toimi viimeiset vuodet 2009–2013 koulun kentällä olevissa parakeissa sisäilmaongelmien vuoksi. Uutta koulua suunniteltiin rakennettavaksi, mutta suunnitelmat eivät toteutuneet. Koulurakennus purettiin kesällä 2012 ja koulun toiminta loppui parakeissa keväällä 2013. Alakylän koulun oppilaat siirtyivät pääasiassa Kimpisen koulun oppilaiksi.
Vuoden 2009 alusta koulun yhteydessä toimi vuorohoitoa tarjoava Alakylän päiväkoti. Vuonna 2014 paikalle valmistui laajennettu uusi Keltun päiväkoti, joka korvasi myös Pallon päiväkodin. Keltun päiväkodissa tarjotaan vuorohoitoa sekä ympärivuorokautista hoitoa.
Agía Pelagía (Iraklion)

| Agía Pelagía Αγία Πελαγία |
| --- | --- |
 Agía Pelagían kylä.
 Agía Pelagía
 Koordinaatit: 35°24′26″N, 25°1′1″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Malevízi
Hallinto:  
 – Asutustyyppi:  kylä
 – Kallikrates-koodi:  7105010202
Väkiluku (2011):  480
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Pelagía (kreik. Αγία Πελαγία) on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Agía Pelagía on osa Achládan kyläyhdyskuntaa. Kylän väkiluku on 480 (vuonna 2011).
Agía Pelagían rantaa.
Agía Pelagía sijaitsee Kreetan pohjoisrannikolla noin 20 kilometriä länteen saaren pääkaupungista Iraklionista. Antiikin aikana kylän paikalla sijaitsi Apellonian eli Apollonian kaupunki. Nykyinen kylä on kehittynyt turismikyläksi 1960-luvulta lähtien, ja siellä on useita hotelleja. Alueella on rantoja ja lukuisia pieniä poukamia.
Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.
Aiheesta muualla

Kuvia tai muita tiedostoja aiheesta Agía Pelagía Wikimedia Commonsissa
Aikakauskirja

Aikakauskirja on säännöllisin väliajoin (kuukausittain tai esimerkiksi neljä kertaa vuodessa) julkaistava tieteellinen teos tietyltä alalta. Aikakauskirja sisältää ao. alan opettajien, tutkijoiden ja muiden asiantuntijoiden kirjoittamia artikkeleita, mielipiteitä, kirjallisuusarvosteluita tai tutkimusselosteita. Aikakauskirja voi olla jonkin yhdistyksen jäsenetu, sen voi ostaa irtonumerona tai sen voi tilata vuosimaksua vastaan.
Aikakauskirjoja ovat muiden muassa Suomessa Kunnallistieteen yhdistyksen julkaisema Kunnallistieteellinen aikakauskirja, oikeustieteellinen aikakauskirja Defensor Legis, Taloustieteellisen Yhdistyksen julkaisema Kansantaloudellinen aikakauskirja ja Työ- ja elinkeinoministeriön julkaisema Työpoliittinen aikakauskirja.
Elcoteq

| Elcoteq |
| --- | --- |

Yritysmuoto:  eurooppayhtiö
Osake:  OMXH: ELQAV
Kotipaikka:  Luxemburg
Liikevaihto:  2 mrd. euroa (2000-luvun alussa)
Henkilöstö:  n. 10 000 (2000-luvun alussa)
Kotisivu:  www.elcoteq.com
Infobox OKVirheellinen NIMI-arvo: 
Elcoteq SE (OMXH: ELQAV) oli suomalainen kuluttajaelektroniikan tuotteiden ja komponenttien sopimusvalmistaja. Yritys meni konkurssiin vuonna 2011.
Konsernin liikevaihto oli korkeimmillaan yli 4,3 miljardia euroa (2006), ja se työllisti enimmillään yli 19 000 henkilöä (2007). Elcoteqin osake oli listattu Helsingin pörssissä.
Tietoa Elcoteqista

Elcoteq valmisti kuluttajaelektroniikkaa, kuten matkapuhelimia ja niiden lisälaitteita, digisovittimia ja taulutelevisioita, sekä verkkojärjestelmiä ja -moduuleja ja muita teollisia tuotteita.
Ylimääräisessä yhtiökokouksessa vuonna 2005 päätettiin, että yritysmuoto muunnettaisiin osakeyhtiöstä eurooppayhtiöksi (SE, Societas Europaea). Yhtiön toiminimi oli lokakuusta 2005 alkaen Elcoteq SE.
Elcoteq siirsi kotipaikkansa tammikuussa 2008 Lohjalta Luxemburgiin.
Heinäkuussa 2011 yhtiö haki Luxemburgin lain mukaista yrityssaneerausta kerrottuaan olevansa kykenemätön lyhentämään syndikaattilainaansa.
Liiketoiminta-alueet

Elcoteq raportoi kaksi strategista liiketoimintayksikköä segmentteinään:
Consumer Electronics
Consumer Electronics sisälsi matkapuhelimet ja langattomat puhelimet sekä niiden osat ja lisälaitteet, digisovittimet, taulutelevisiot, LED-valaistusratkaisut sekä muut kuluttajatuotteet.
System Solutions
System Solutions tarjosi palveluita tietoliikenneinfrastruktuuri- ja infrastruktuurituotemarkkinoiden asiakkaille.
Palveluverkosto
Elcoteqin palveluverkosto kattoi 14 maata Euroopassa, Aasiassa ja Amerikassa. Verkostoon kuului suuria sarjoja valmistavia volyymitehtaita, pienempien sarjojen valmistamiseen erikoistuneita yksiköitä sekä suunnittelu- ja tuotannollistamiskeskuksia.
Yhtiön volyymitehtaat sijaitsivat seuraavissa edullisten kustannustason maissa: Unkarissa, Virossa, Kiinassa, Meksikossa, Intiassa ja Brasiliassa.
Elcoteq rakensi pääosan tehtaistaan itse.
Aiheesta muualla

Elcoteq SE (Arkistoitu – Internet Archive)
Elcoteq-Blog (Arkistoitu – Internet Archive)
Alakeyrityn työväentalo

| Alakeyrityn työväentalo |
| --- | --- |
Sijainti:  Alakeyritty, Rautavaara
Valmistumisvuosi:  1911?
Rakennuttaja:  Alakeyrityn Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Alakeyrityn työväentalo on Rautavaaran kunnan Alakeyrityn kylässä sijaitseva työväentalo.
Historiaa

Alakeyrityn työväenyhdistys perustettiin ensimmäisen kerran 7.12.1906, ja se liittyi seuraavan vuoden alussa SDP:en. Vuonna 1908 yhdistyksessä oli 10 jäsentä. Talo hankittiin vuosien 1910 ja 1912 välillä. Vuoden 1910 puoluetilastoon yhdistys ei ilmoittanut omistavansa taloa, mutta vuoden 1912 tilastoissa talo on.
Yhdistyksen perustamisvuodeksi mainitaan yhdessä lähteessä myös 1935. On mahdollista, että Alakeyrittyyn perustettiin toinen yhdistys tai vuonna 1935 perustettu jatkoi edellisen toimintaa. Talo tälle yhdistykselle valmistui vuonna 1950. Ilmeisesti alkuperäinen talo oli purettu tai myyty. Yhdistys oli sittemmin vuosia toimimatta ja talo ilmeisesti tyhjillään, kunnes vuonna 1980 kylällä tuli tarvetta kokoushuoneistolle. Aiemmin tähän tarkoitukseen oli käytetty kansakoulua, mutta kun koulun toiminta lakkasi, koulurakennus siirtyi yksityisomistukseen. Rakennus peruskorjattiin vuosien 1980–1986 aikana. Rautavaaran kunta tuki korjauksia 5 000 markalla ja opetusministeriö 20 000 markalla. Sähkötöitä lukuun ottamatta peruskorjaus tehtiin talkootyönä. Talo on mahdollisesti edelleen Rautavaaran sosialidemokraattisen työväenyhdistyksen omistuksessa, mutta ei ole varmaa, onko se enää pystyssä vai onko se myöhemmin purettu.
Rakennus

Vuonna 1950 valmistunut talo on hirsirakenteinen, ja alun perin siinä oli pärekatto. Siihen kuuluu juhlasali, keittiöllä varustettu kerhohuone sekä ulkorakennus. Peruskorjauksen yhteydessä talo katettiin aaltopellillä, sisustettiin lastulevyllä, maalattiin, sen uunit uusittiin ja talo sähköistettiin. Seinät eristettiin vuorivillalla. Talo on mitoitettu sadalle hengelle.
Toimintaa työväentalolla

Ensimmäisellä talolla järjestettiin muun muassa iltamia ja arpajaisia. Vuonna 1950 valmistunutta taloa käytettiin peruskorjauksen jälkeen muun muassa Rautavaaran kansalaisopiston kurssitilana. Lisäksi siellä on järjestetty kokouksia ja huvitilaisuuksia.
Alexander Keyserling

Alexander Keyserling
Alexander Friedrich Michael Lebrecht Nikolaus Arthur Keyserling, Keyserlingin kreivi (15. elokuuta 1815 Kabillen Kuurinmaa – 8. toukokuuta 1891 Raikküla Viro) oli saksalainen geologi, paleontologi, kasvi- ja eläintieteilijä.
Keyserling kuului varakkaaseen baltiansaksalaiseen sukuun. Hän oli Venäjän geologisen tutkimuksen perustajia. Hän ja hänen sukunsa olivat keisari Nikolai I:n ystäviä ja perhetuttuja. Keyserling suoritti monia tutkimusretkiä Venäjän eri puolilla.
Keyserling nimesi ja kuvaili lintuja, muun muassa pyiden suvun Tetrastes vuonna 1840 yhdessä Blasiuksen kanssa.
Teoksia

Die Wirbelthiere Europas, yhdessä Blasiuksen kanssa (F. Vieweg und Sohn, Braunschweig, 1840)
Wissenschaftliche Beobachtungen auf einer Reise in das Petschora-Land, im Jahre 1843, yhdessä Paul Theodor von Krusensternin kanssa  (C. Kray, St. Petersburg, 1846)
Fossile Mollusken (St. Petersburg 1848)
Geologie des europäischen Rußlands und des Urals, yhdessä Gustav Leonhardin kanssa (Stuttgart 1848)
Der nördliche Ural und das Küstengebirge Pai-Choi, untersucht und beschrieben von einer in den Jahren 1847, 1848 und 1850 durch die kaiserlich-russische geographische Gesellschaft ausgerüsteten Expedition (Buchdruckerei der kaiserlichen Akademie der Wissenschaften, St. Petersburg, 1853)
Polypodiacea et cyatheacea herbarii bungeani (W. Engelmann, Leipzig, 1873)
Genus Adiantum L. Recensuit Alexander Keyserling (Russische Akademie der Wissenschaften, St. Petersburg, 1875)
Aus dem Tagebuchblättern des Grafen Alexander Keyserling (Stuttgart, 1894).
Alexander Keiller

Alexander Keiller
Alexander Keillerin hauta Örgryten vanhalla hautausmaalla Göteborgissa.
Alexander Keiller (1. heinäkuuta 1804 Dundee – 27. maaliskuuta 1874 Göteborg) oli brittiläis-ruotsalainen teollisuus- ja liikemies.
Keiller syntyi Dundeessa Skotlannissa ja tuli vuonna 1825 Göteborgiin hoitamaan perheen puutavarakauppaa Ruotsissa. Kolme vuotta myöhemmin hän aloitti tehtaan William Gibsonin kanssa. Tämä suljettiin 1839, ja sen sijaan Keiller perusti vuonna 1841 mekaanisen verstaan Göteborgiin. Vuonna 1867 siitä tuli osakeyhtiö, Göteborgs Mekaniska Verkstads AB, ja vuoden myöhemmin hän vetäytyi kokonaan pois kaupanteosta.
Alexander Keiller meni vuonna 1830 naimisiin Marie Louise Wijkin kanssa. Hänen poikansa oli James Keiller, joka antoi alueen Göteborgissa kaupungille vuonna 1906. Tänne perustettiin Keillers park.
Aiheesta muualla

Kuvia tai muita tiedostoja aiheesta Alexander Keiller Wikimedia Commonsissa
Englannin Valioliigan kausi 2005–2006

| Valioliigan kausi 2005–2006 |
| --- | --- |

Joukkueiden määrä:  20
Ajankohta:  13. elokuuta 2005 –  7. toukokuuta 2006
Mestari:  Chelsea
Pudonneet joukkueet:  West Bromwich Birmingham Sunderland
  ← 2004–2005 :  2006–2007 → 
Joukkueet kartalla
Englannin Valioliiga -kausi 2005–2006 päättyi Chelsean toiseen peräkkäiseen mestaruuteen. Chelsea voitti toiseksi sijoittuneen Manchester Unitedin kahdeksalla pisteellä. West Bromwich, Birmingham ja Sunderland puosivat kauden päätteeksi mestaruussarjaan. Maalikuninkuuden voitti Arsenalin Thierry Henry 27 maalillaan.
Lopputulokset

| Sijoitus | Joukkue | Ottelut | Voitot | Tasapelit | Häviöt | Tehdyt maalit | Päästetyt maalit | Maalisuhde | Pisteet |  |
| --- | --- | --- | --- | --- | --- | --- | --- | --- | --- | --- |
| 1 | Chelsea | 38 | 29 | 4 | 5 | 72 | 22 | +50 | 91 | pääsivät Mestarien liigan lohkovaiheeseen |
| 2 | Manchester United | 38 | 25 | 8 | 5 | 72 | 34 | +38 | 83 | pääsivät Mestarien liigan lohkovaiheeseen |
| 3 | Liverpool | 38 | 25 | 7 | 6 | 57 | 25 | +32 | 82 | pääsivät Mestarien liigan kolmannelle kierrokselle |
| 4 | Arsenal | 38 | 20 | 7 | 11 | 68 | 31 | +37 | 67 | pääsivät Mestarien liigan kolmannelle kierrokselle |
| 5 | Tottenham Hotspur | 38 | 18 | 11 | 9 | 53 | 38 | +15 | 65 | pääsivät UEFA Cupiin |
| 6 | Blackburn Rovers | 38 | 19 | 6 | 13 | 51 | 42 | +9 | 63 | pääsivät UEFA Cupiin |
| 7 | Newcastle United | 38 | 17 | 7 | 14 | 47 | 42 | +5 | 58 | pääsi UEFA Intertoto Cupiin |
| 8 | Bolton Wanderers | 38 | 15 | 11 | 12 | 49 | 41 | +8 | 56 |  |
| 9 | West Ham United | 38 | 16 | 7 | 15 | 52 | 55 | -3 | 55 | pääsi UEFA Cupiin FA Cup -finalistina |
| 10 | Wigan Athletic | 38 | 15 | 6 | 17 | 45 | 52 | -7 | 51 |  |
| 11 | Everton | 38 | 14 | 8 | 16 | 34 | 49 | -15 | 50 |  |
| 12 | Fulham | 38 | 14 | 6 | 18 | 48 | 58 | -10 | 48 |  |
| 13 | Charlton Athletic | 38 | 13 | 8 | 17 | 41 | 55 | -14 | 47 |  |
| 14 | Middlesbrough | 38 | 12 | 9 | 17 | 48 | 58 | -10 | 45 |  |
| 15 | Manchester City | 38 | 13 | 4 | 21 | 43 | 48 | -5 | 43 |  |
| 16 | Aston Villa | 38 | 10 | 12 | 16 | 42 | 55 | -13 | 42 |  |
| 17 | Portsmouth | 38 | 10 | 8 | 20 | 37 | 62 | -25 | 38 |  |
| 18 | Birmingham City | 38 | 8 | 10 | 20 | 28 | 50 | -22 | 34 | putosivat Englannin Mestaruussarjaan |
| 19 | West Bromwich Albion | 38 | 7 | 9 | 22 | 31 | 58 | -27 | 30 | putosivat Englannin Mestaruussarjaan |
| 20 | Sunderland | 38 | 3 | 6 | 29 | 26 | 69 | -43 | 15 | putosivat Englannin Mestaruussarjaan |
Parhaat maalintekijät

| Pelaaja | Maalit | Joukkue |
| --- | --- | --- |
| Thierry Henry | 27 | Arsenal |
| Ruud van Nistelrooy | 21 | Manchester United |
| Darren Bent | 18 | Charlton Athletic |
| Robbie Keane | 16 | Tottenham Hotspur |
| Frank Lampard | 16 | Chelsea |
| Wayne Rooney | 16 | Manchester United |
| Marlon Harewood | 14 | West Ham United |
| Craig Bellamy | 13 | Blackburn Rovers |
| Yakubu Aiyegbeni | 13 | Middlesbrough |
| Henri Camara | 12 | Wigan Athletic |
| Didier Drogba | 12 | Chelsea |
Nousijajoukkueet

Reading
Sheffield United
Watford
Kauden tapahtumia

Arsenal pelasi viimeistä kautta legendaarisella Highbury-stadionilla. Stadionin viimeisessä ottelussa Arsenal voitti Wigan Athleticin 4-2. Thierry Henry teki ottelussa kolme maalia. Uusi 60 000-paikkainen Emirates Stadium avattiin kesällä 2006.
Kauden ensimmäisessä ottelussa Everton isännöi Manchester Unitedia. United voitti ottelun 0-2. Ruud van Nistelrooy oli kauden ensimmäinen maalintekijä.
Marlon Harewood teki kauden ensimmäisen hattutempun, kun West Ham United voitti Aston Villan 4-0.
Chelsea vietti satavuotisjuhliaan.
Liverpool teki kolmanneksi sijoittuneen joukkueen piste-ennätyksen 82. pisteellään.
Alan Shearer ja Dennis Bergkamp lopettivat pitkän ja menestyksekkään uransa.
Kauden suurin voitto oli Arsenalin 7-0 voitto Middlesbroughista.
Sunderland pelasi Valioliigan historian surkeimman kauden, saaden vaivaiset 15 pistettä ja 3 voittoa. Joukkue teki kaudella yhteensä vain 26 maalia, kun taas Arsenalin Thierry Henry teki yksinään 27 maalia.
Aiheesta muualla

Aiheesta sportpress.comissa
Valioliigan virallinen sivusto
Englannin Valioliigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1990-luku |  |  | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 |
| 2000-luku | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 |
| 2020-luku | 2020–2021 | 2021–2022 | 2022–2023 |  |  |  |  |  |  |  |
Abdelkader al-Aïfaoui

| Henkilötiedot |
| --- | --- | --- |
Syntymäaika: 9. heinäkuuta 1981 (ikä 43)
Syntymäpaikka: Hussein Dey, Algeria
Pelipaikka: laitapuolustaja
Pituus: 178 senttimetriä
Seura
Seura: ES Sétif
Pelinumero: 4
Seurat
| Vuodet | Seura | O (M) |
| 1999–2003 2003–2005 2005–2007 2007– | OMR El Annasser NA Hussein Dey CR Belouizdad ES Sétif |  52 (2) 53 (4) 49 (0) |
Maajoukkue
| 2004– |  Algeria | 8 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 3. syyskuuta 2011.
Abdelkader al-Aïfaoui (myös Abdelkader Laïfaoui, arab. عبد القادر العيفاوي‎; s. 9. heinäkuuta 1981 Hussein Dey, Algeria) on algerialainen jalkapalloilija. Laitapuolustajana pelaaja al-Aïfaoui edustaa Algerian pääsarjassa pelaavaa ES Sétifiä.
Al-Aïfaoui on viettänyt koko uransa kotimaassaan pelaten ennen nykyistä seuraansa OMR El Annasserissa, NA Hussein Deyssa ja CR Belouizdad:ssa.
Maajoukkueura

Al-Aïfaoui pelasi ensimmäisen kerran Algerian paidassa 17. elokuuta 2004 Burkina Fasoa vastaan. Toisen ottelunsa hän pelasi viisi vuotta myöhemmin 12. elokuuta Uruguayta vastaan.
Al-Aïfaoui valittiin vuoden 2010 Afrikan-kisoihin, jotka olivat samalla hänen ensimmäiset arvokisat.
Saavutukset

Arabian Mestarien liiga: 2008
Algerian mestaruus: 2009
North African Cup of Cup Champions: 2009
Algerian cup: 2010
Agía Paraskevín metroasema

| Agía Paraskeví> Αγία Παρασκευή |
| --- | --- |
 Agía Paraskevín metroasemaa.
 Ateenan metro 
Perustiedot
Metrolinjat:   Linja 3
Sijainti:  38°1′2″N, 23°48′45″E
Paikkakunta:  Agía Paraskeví, Pohjois-Ateena, Attika, Kreikka
Avattu:  30.12.2010
Agía Paraskeví (kreik. Αγία Παρασκευή eli Σταθμός Αγία Παρασκευή, Stathmós Agía Paraskeví) on Ateenan metron asema Linjalla 3 (sininen). Se sijaitsee Agía Paraskevín kaupungissa Suur-Ateenan koillisosassa.
Metroasema avattiin 30. joulukuuta 2010. Seuraava asema lounaaseen on Nomismatokopeío ja koilliseen Chalándri.